recursal/SuperWikiNEXT-32B huggingface dataset:
**சாதனை** (*Saadhanai*) என்பது 1986 ஆண்டையத் தமிழ்த் திரைப்படமாகும். இப்படத்தில் சிவாஜி கணேசன், அவரது மகன் பிரபு கணேசன், கே. ஆர். விஜயா, நளினி ஆகியோர் முதன்மை வேடங்களில் நடிக்க, ஏ. எஸ். பிரகாசம் இயக்கிய திரைப்படம் ஆகும்.

கதைச்சுருக்கம்
--------------

சிவாஜி ஒரு திரைப்பட இயக்குநர் ஆவார். சலீம், அனார்கலியின் காதல் கதையை படமாக்குவதே இவரது கனவுத் திட்டம். அனார்கலியின் பாத்திரத்திற்கு பொருந்தக்கூடிய ஒரு பெண்ணைத் நீண்டகாலம் தேடுகிறார். இறுதியில் ஒரு பிச்சைக்காரியை (நளினி) அந்தப் பாத்திரத்துக்குப் பொருத்தமானவளாக கண்டடைகிறார். இதன்பிறகு நளினியை அனார்கலி பாத்திரத்தில் நடிக்கவைத்து படத்தைத் தொடங்குகிறார். சிவாஜியின் மனைவி கே. ஆர். விஜயா, சிவாஜி, நளினியின் உறவை சந்தேகிக்கத் தொடங்குகிறார். இதனால் அவர்களது குடும்பத்திற்குள் குழப்பம் ஏற்படுகிறது. இதை அறிந்த நளினி, தன்னால், தன் வழிகாட்டியின் வாழ்க்கையில் குழப்பம் ஏற்படக்கூடாது என்று நினைக்கிறார். இதனால் நளினி யாருக்கும் சொல்லாமல் சென்றுவிடுகிறார். இதனால் சிவாஜி படத்தயாரிப்பை கைவிடுகிறார். ஆண்டுகள் கடந்து செல்கின்றன. சிவாஜியின் மகன் பிரபு ஆன்மீகத்தில் ஈடுபடு கொண்டவராக இருக்கிறார். இதனால் பிரபு, பிரம்மசரிய வாழ்க்கையை வாழ விரும்புகிறார். சிவாஜி ஒரு சந்தர்ப்பத்தில், பவானியின் நடனத்தைப் பார்க்கிறார். இந்த பவானி அனாரகலி வேடத்துக்கு பொருத்தமாக இருப்பாள் என்று நினைக்கிறார். நடனமாடிய பெண் வேறு யாருமல்ல நளினியின் மகள் என்பது அவருக்குத் தெரியவருகிறது. இப்போது நளினியின் மகள் (பவானி) அனார்கலியாகவும், பிரபு சலீமாகவும் நடிக்க தேர்வு செய்யப்படுகின்றனர். நிஜ வாழ்க்கையில் பிரபுவும் பவனியும் காதலிக்கின்றனர். இந்த விசயம் வெளிவருகிறது. காதலுக்கு எதிர்ப்பு தோன்றுகிறது. படத்தின் இறுதிக் காடசி படமாக்கும்போது பிரபுவும், பவானியும் நஞ்சருந்தி இறந்துவிடுகின்றனர்.

நடிகர்கள்
---------

* சிவாஜி கணேசன்
* பிரபு கணேசன்
* கே. ஆர். விஜயா
* நளினி
* புவனி
* செந்தில்
* இளையராஜா அவராகவே
* பவானி

இசை
---

இப்படத்தில் இடம்பெற்ற ஏழு பாடல்களுக்கு, இளையராஜா இசையமைத்தார். இளையராஜாவும் படத்தில் தோன்றுகிறார்.

1. "அன்பே அன்பே" - எஸ். ஜானகி
2. "அத்தி மரப் பூவிது" - எஸ். ஜானகி
3. "இங்கே நான் கண்டேன்" - மலேசியா வாசுதேவன், வாணி ஜெயராம்
4. "ஓ வானம்பாடி" - எஸ். ஜானகி, எஸ். பி. பாலசுப்பிரமணியம்
5. "ராஜ மோகினி" - எஸ். ஜானகி, எஸ். பி. பாலசுப்பிரமண்யம்
6. "வாடி என் ருக்கு" - மலேசியா வாசுதேவன், எஸ். ஜானகி
7. "வாழ்வே வா" - எஸ். ஜானகி, எஸ். பி. பாலசுப்பிரமண்யம்

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2014-10-22 அன்று மூலம் பரணிடப்பட்டது. 2020-04-02 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *Saadhanai*
**பிராங்க் வாசிங்டன் யார்விசு** (*Frank Washington Jarvis*) அமெரிக்காவைச் சேர்ந்த தடகள வீரராவார். 1878 ஆம் ஆண்டு ஆகத்து மாதம் 31 ஆம் தேதியன்று இவர் பிறந்தார். 1900 ஆம் ஆண்டு பாரிசு நகரில் நடைபெற்ற ஒலிம்பிக் போட்டியில் 100 மீ ஓட்டப்பந்தயத்தில் இவர் வெற்றி பெற்றுள்ளார்.

பாரிசில் நடந்த 1900 கோடைகால ஒலிம்பிக்கில் 100 மீட்டர் போட்டிக்கு முன்னதாக யார்விசு தொழில்முறை தடகள ஒன்றியத்தின் 100 யார்டு ஓட்டப்பந்தயத்தில் வெற்றி பெற்று இருந்தார். ஆனால் ஒலிம்பிக் விளையாட்டுக்கு சற்று முன்னதாக நடைபெற்ற பிரிட்டிசு வெற்றியாளர் கோப்பையை அமெரிக்காவின் ஆர்தர் டஃபி வென்றிருந்தார். 

இருப்பினும், ஒலிம்பிக்கின் தகுதிச்சுற்று போட்டியில் யார்விசும் மற்றொரு அமெரிக்கரான வால்டர் டெக்சுபரியும் 10.8 நொடிகளில் பந்தய தொலைவை ஓடி உலக சாதனையை சமன் செய்தனர். மூன்று அமெரிக்கர்கர்கள் 100 மீட்டர் விரைவோட்ட இறுதிப் போட்டிக்கு தகுதி பெற்றனர், ஆத்திரேலியாவைச் சேர்ந்த சிடான் ரவுலியும் இறுதிக்கு தகுதி பெற்றார். இறுதி பந்தயத்தின் முதல் பாதிக்குப் பிறகு, முன்னணியிலிருந்த டஃபி தசைப்பிடிப்பால் பந்தயத்திலிருந்து விலகினார். மற்ற மூவரும் தொடர்ந்து ஓடி வெற்றியைத் தீர்மானித்தனர். இறுதியில் யார்விசு வென்றார்.

இதே ஒலிம்பிக்கில் யார்விசு மும்முறை தாண்டல் மற்றும் நின்றபடி மும்முறை தாண்டல் (ஓட்டம் இல்லாமல்) ஆகிய போட்டிகளில் போட்டியிட்டார், ஆனால் சிறந்த முடிவுகள் ஏதும் அடையவில்லை.

ஓட்டப்பந்தய வாழ்க்கைக்குப் பிறகு யார்விசு ஒரு வழக்கறிஞரானார். 1933 ஆம் ஆண்டு சூன் மாதம் 2 ஆம் தேதியன்று யார்விசு இறந்தார்.

மேற்கோள்கள்
-----------

1. ↑  "Frank Jarvis". *Olympedia*. 22 December 2020 அன்று பார்க்கப்பட்டது.

* "Frank Jarvis". *Sports-Reference.com*. Sports Reference LLC. பரணிடப்பட்டது 2011-09-13 at the வந்தவழி இயந்திரம்
**அவடி தொடருந்து நிலையம்** சென்னை புறநகர் தொடர்வண்டி அமைப்பின் சென்னை மத்திய-அரக்கோணம் பிரிவின் முதன்மை தொடர்வண்டி நிலையமாகும். இது அவடி மாநகராட்சி மற்றும் அதன் சுற்றுவட்டார மக்களால் பெரிதும் பயன்படுத்தப்படுகிறது. இது அவடியில் திருமலைராஜபுரம் பகுதியில் அமைந்துள்ளது. 

2008 ஆண்டு தொடரியக வெளியீட்டில், அவடி நிலையத்தை சென்னை மத்திய தொடர்வண்டி நிலைத்திற்கான துணைக்கோள் முனையமாக திட்டமிடப்பட்டுள்ளது.

வரலாறு
------

29 நவம்பர் 1979 அன்று முதல் வழிதடம், சென்னை மத்திய-திருவள்ளுர் பிரிவு மின்மயமாக்கப்பட்டது. ஆவடியிலுள்ள் பன்மின்னலகு(ஈ.எம்.யூ) பெட்டி பட்டறை தடங்களும் 1 பிப்ரவரி 1980 அன்று மின்மயமாக்கப்பட்டது. இந்நிலையத்தின் மீதமுள்ள வழிதடங்களும் 2 அக்டோபர் 1986 அன்று, வில்லிவாக்கம்-ஆவடி பிரிவுடன் மின்மயமாக்கப்பட்டது

இடுவமைப்பு
----------

இந்நிலையம் இரண்டு வளைவுத்தடங்கள் உட்பட மொத்தம் 6 வழிதடங்களைக் கொண்டுள்ளது. நடைமேடைகளுக்கிடையே நடைப்பாலங்கள் உள்ளன. 

2013 ஆம் ஆண்டு நிலவரப்படி, இந்த நிலையம் ஒரு நாளில் ஏறத்தாழ 40,000 பயணிகளைக் கையாளுகிறது. 

ஆவடி வடக்கு மற்றும் மேற்கு வழிதடத்தின் பன்மின்னலகு(EMU) மற்றும் முதன்னிலை பன்மின்னலகு(MEMU) சீர் பட்டறையின் முதன்மை மையமாக உள்ளது. மேலும் கேரளாவின் முதன்னிலை பன்மின்னலகு சேவைகளையும் வழங்குகிறது. 

1. 1 2  "Go northwest, but don't take a train". *The Times of India* (Chennai: The Times Group). 27 April 2013. Archived from the original on 30 ஜூன் 2013.. பார்த்த நாள்: 28 Apr 2013.
2. ↑  "Plans to develop Avadi or Ambattur railway station". *The Times of India* (Chennai: The Times Group). 16 November 2008. Archived from the original on 4 ஜனவரி 2013.. பார்த்த நாள்: 23 Aug 2012.
3. ↑  "IR Electrification Chronology up to 31.03.2004". *History of Electrification*. IRFCA.org. 17 Nov 2012 அன்று பார்க்கப்பட்டது.
**சாதகாலங்காரம்** என்பது சோதிடம் சார்ந்த முக்கியமான மூலநூல்களில் ஒன்று. இது கீரனூர் நடராசன் என்பவரால் 17-ஆம் நூற்றாண்டில் எழுதப்பட்டது. சாலிவாகன சகாப்தம் 1587-இல் (கிபி 1665) நூல் அரங்கேறியதாக நூலின் பாயிரம் குறிப்பிடுகிறது. ஆயிரத்து நூறுக்கும் மேற்பட்ட செய்யுள்களால் ஆனது இந்நூல். வடமொழியிலுள்ள பல சோதிட நூல்களை ஆதாரமாகக் கொண்டு இந்நூலைத் தாம் செய்துள்ளதாக ஆசிரியர் பாயிரத்தில் குறிப்பிடுகிறார். கீரனூர் நடராசன் ஞானப்பிரகாசன் என்பவரின் மாணாக்கர் ஆவார்.

நூலின் அமைப்பு
--------------

இந்நூல் பெரும்பாலும் விருத்தப் பாக்களால் ஆனது. இடையிடையே வெண்பா முதலிய வேறு சில பாக்களும் பயின்று வருகின்றன. ஒரு பெண்ணை நோக்கி சோதிடக் கருத்துகளைக் கூறுவது போல் மகடூஉ முன்னிலையாகப் பல பாடல்கள் உள்ளன. அந்தாதித் தொடை அமைப்பிலும் சில செய்யுள்கள் உள்ளன.

* பாயிரப் படலம்
* பாவகப் படலம்
* கிரகசீலப் படலம்
* ஜனன காலப் படலம்
* பாலரிஷ்டப் படலம்
* சந்திர திருஷ்டிப் படலம்
* அங்கிசப் படலம்
* சட்வர்க்கப் படலம்
* உச்சபலப் படலம்
* யோகபலப் படலம்
* துவாதசப் பாவகப் படலம்
* பெண்கள் ஜாதகப் படலம்
* திசாபுத்திப் படலம்
* அஷ்டவர்க்கப் படலம்

ஆகிய பகுதிகளாக நூல் அமைந்துள்ளது.

உரை நூல்கள்
-----------

இந்நூலுக்குச் சில உரைநூல்கள் மூலப் பாடல்களுடன் வெளிவந்துள்ளன.

* தெய்வசிகாமணி சோதிடர் என்பவர் இயற்றிய பழைய உரை பிரபலமானது. இது விரிவான உரை.
* *சாதகாலங்காரம் மூலமும் விசேட உரையும்*, யாழ்ப்பாணம் தமிழ்ப் பண்டிதரும் சோதிடருமான அம்பலவாணபிள்ளை என்பவரால் எழுதப்பட்டு 1930 இல் சென்னை வித்யாரத்நாகர அச்சுக்கூடத்தில் பதிப்பிக்கப்பட்டது.
* *சாதகாலங்காரம்* மூலம், களத்தூர்த் தமிழ்ப் புலவர் ஆறுமுகமுதலியாரால் பரிசோதிக்கப்பட்டு கலாநிதி அச்சுக்கூடத்தில் வெளியிடப்பட்டது.
* *கீரனூர் நடராஜன் இயற்றிய 'ஜாதக அலங்காரம்' (மூலமும் உரையும்)*, செ. தேவசேனாதிபதி என்பவரால் 2022 இல் வெளியிடப்பட்டது.

மேற்கோள்கள்
-----------

1. 1 2 3 4  சாதகாலங்காரம் மூலமும் விசேட உரையும், சென்னை, 1930
2. ↑  சாதகாலங்காரம்
**தேசிய நெடுஞ்சாலை 183** (*National Highway 183 (India)*) இந்தியாவில் அமைந்துள்ளது. இது கேரளாவில் உள்ள கொல்லத்தினை தமிழ்நாட்டின் திண்டுக்கல்லுடன் இணைக்கிறது. கொல்லத்திலிருந்து தொடங்கி வடக்கு நோக்கிச் சென்றுகோட்டயத்தில் கிழக்கே திரும்பி பெரியார் வனவிலங்கு சரணாலயத்தின் வடக்கு எல்லை வழியாகத் தமிழக எல்லையைக் கடந்து திண்டுக்கல் அருகே முடிவடைகிறது. இது தே. நெ. 83 (கோவை - நாகப்பட்டினம்) உடன் இணைகிறது. இந்த நெடுஞ்சாலை முன்பு தே. நெ. 220 என்று அழைக்கப்பட்டது.

வழித்தடம்
---------

### கேரளா

கொல்லம் → அஞ்சலுமூடு → அடூர் → செங்கனூர் → திருவல்லா → சங்கனாசேரி → கோட்டயம் → பாம்பாடி → கொடுங்கூர் → பொன்குன்னம் → கஞ்சிரப்பள்ளி → பொடிமட்டம் குன்றம் → முண்டகயூர் பெர்க்கமாவண்டி →

### தமிழ்நாடு

கூடலூர் → கம்பம் → உத்தமபாளையம், சின்னமனூர் → வீரபாண்டி → தேனி, பெரியகுளம் → தேவதானப்பட்டி → பட்லகுண்டு → திண்டுக்கல்

தேசிய நெடுஞ்சாலை 183A
---------------------

புதிய நெடுஞ்சாலை 183A (இந்தியா) மார்ச் 2014-ல் அறிவிக்கப்பட்டது. இது பன்மனா டைட்டானியம் சந்திப்பிலிருந்து (கொல்லம் அருகே) தேவலக்கரை - கோவூர் - சாஸ்தாங்கோட்டை - பரணிகாவு - கடம்பநாடு - மணக்காலா - அடூர் - ஆனந்தப்பள்ளி - தட்டையில் - காய்பட்டூர் - ஓமாலூர் - பத்தனம்திட்டா – மயிலாப்ரா – கும்பலாம்பொய்கா – வடசேரிகரை – பெருநாடு – லஹை – பிளாப்பள்ளி – கானமலை – முக்கூட்டுதாரா – எருமேலி – முண்டக்காயம் வழியாகச் செல்கின்றது. இந்த நெடுஞ்சாலை, கோட்டயத்திலிருந்து நீண்ட பாதையை விட, அடூரிலிருந்து, கைப்பட்டூர், பத்தனம்திட்டா வழியாக வண்டிப்பெரியாருக்குச் செல்லும் தூரம் குறைவானப் பாதையாகும்.

மேற்கோள்கள்
-----------

1. 1 2 3  Details of National Highways in India
2. ↑  Details of National Highways passing through Kerala
3. ↑  Google maps

* சாலை போக்குவரத்து மற்றும் நெடுஞ்சாலைகள் அமைச்சகம்
**மரக்காணசோ** (*Maracanazo*, போர்த்துக்கேய மொழி: *Maracanaço*) என்று பரவலாக 1950 உலகக்கோப்பையின் இறுதிக் குழுநிலை வெற்றியாளரை முடிவு செய்த **உருகுவை எதிர் பிரேசில்** ஆட்டம் குறிப்பிடப்படுகிறது. போர்த்துக்கேய மொழியில் இதன் பொருள் ஏறத்தாழ *மரக்கானா அடி* என்பதாகும். இந்த காற்பந்தாட்டம் பிரேசிலின் இரியோ டி செனீரோ நகரில் உள்ள மரக்கானா விளையாட்டரங்கில் சூலை 16, 1950இல் நடந்தது. மற்ற உலகக்கோப்பைகளைப் போலன்றி, 1950 உலகக்கோப்பையின் வெற்றியாளரை நான்கு அணிகள் பங்கேற்ற தொடர் சுழல்முறையில் ஆடப்பட்ட இறுதிநிலை குழு ஆட்டங்களிலிருந்து தேர்ந்தெடுப்பதாயிருந்தது. இந்த ஆட்டத்திற்கு முன்னதாக பிரேசில் உருகுவையை விட ஒரு புள்ளி முன்னணியில் இருந்ததால் உலகக்கோப்பையை வெல்ல பிரேசில் ஆட்டத்தை சமன் செய்தால் போதுமானதாக இருந்தது. உருகுவைக்கு ஆட்டத்தை வெல்ல வேண்டிய தேவை இருந்தது. மேலும் பிரேசில் போட்டியை நடத்தும் நாடாகவும் முன்னதாக பலராலும் வலிமையான அணியாக மதிப்பிடப்பட்டும் இருந்ததால் பிரேசிலே கோப்பையை எளிதாக வெல்லும் என எதிர்பார்க்கப்பட்டது. 

ஆட்டத்தின் இரண்டாவது அரைப்பகுதி துவங்கிய சிறிது நேரத்தில் *பிரியாகா* மூலம் பிரேசில் முதல் இலக்கை (கோல்) அடித்தது. இதனை இரண்டாவது அரைப்பகுதியின் நடுவில் உருகுவையின் *யுவான் ஆல்பெர்ட்டோ சியாஃபினோ* சமன் செய்தார். ஆட்டம் முடிவதற்கு 11 நிமிடங்கள் இருக்கும்போது உருகுவையின் *ஆல்சிடெசு கிக்கியா* வெற்றிதரும் இலக்கை அடித்தார். இது காற்பந்தாட்ட வரலாற்றிலேயே மிகவும் ஏமாற்றம் தரும் தோல்வியாக அமைந்தது.  இந்த ஆட்டமும் மரக்காணசோ என அழைக்கப்படலாயிற்று.

மேற்சான்றுகள்
-------------

1. ↑
2. ↑  Football's 20 Greatest Upsets, Soccerphile
ஆழ்வார்தோப்பு

ஆழ்வார் தோப்பு
--------------

தூத்துக்குடி மாவட்டம் ஸ்ரீவைகுண்டம் தாலுகா அருகில் சுற்றிலும் மரங்கள் சூழ உள்ள அழகான கிராமம்.

ஆழ்வார்தோப்பின் மகத்துவம்
-------------------------

**ஆழ்வார்தோப்பு வரலாறு** :- ஆழ்வார்தோப்பு என்ற பெயர் இடப்பட்ட பெயர் அல்ல. தானாகவே அமைந்த பெயராகும். பன்னிரெண்டு ஆழ்வார்களில் முதன்மையான ஆழ்வாரான சுவாமி நம்மாழ்வார், பெருமாளின் அம்சமாகத் தோன்றியவர். ஸ்ரீவைகுண்டத்திலிருந்து ஏரல் வரையான பகுதி திருவழுதி நாடு என அழைக்கப்பட்டது. அதனை காரிமாறன் என்ற அரசர் ஆண்டு வந்தார். அவருக்கு திருமணமானது நாகர்கோவிலுக்கு வடக்கை உள்ள திருவேன்பதிசாரம் என்ற ஊரிலாகும். இப்போது திருப்பதிசாரம் என்று அழைக்கபடுகிறது. காரிமாறன் தம்பதியினருக்கு அவர்தம் அருள்தவத்தால் சடகோபன் என்ற நம்மாழ்வார் அவதரித்தார். அவரது காலம் கி.பி. எட்டாம் நூற்றாண்டு என ஆராய்ச்சியாளர் கணிக்கின்றனர். தமது தாய் ஊரான திருப்பதிசாரத்தில் அவதரித்த நம்மாழ்வார் தனது தந்தை ஊரான திருவழுதி நாட்டில் வளர்ந்து வந்தார்.
தான் பிறந்த பயனான ஆதினாதபெருமானை அடையும் நோக்கில் திருக்குருகூர் என அன்று அழைக்கப்பட்ட தற்போதைய ஆழ்வார்திருநகரிக்கு செல்லும் வழியில் ஆற்றின் வடபகுதியில் இருந்த தோப்பில் நம்மாழ்வார் தங்கி சென்றனர். அன்று முதல் இந்தப் பகுதி ஆழ்வார்தோப்பு என அழைக்கப்பட்டது. அதாவது 1,200 ஆண்டுகளாக இப்பகுதி இப்பெயருடன் வழங்கி வருகிறது. அதே காலகட்டத்தில் திருக்குருகூர் ஆழ்வார்திருநகரி எனப் பெயர் மாற்றம் பெற்றது. ஆக 1200 ஆண்டு பழமையான வரலாறு ஆழ்வார்தோப்புக்கு உண்டு.

சித்தர்கள் இருப்பிடம்
---------------------

  

கரூர் சித்தரால் வணங்கபட்ட சிவ லிங்கம்,

திருச்செந்தூர் கோவில் கட்டிய ஞான தேசிக மூர்த்தி ஸ்வாமிகளின் சமாதி,

```
1000.. வருடங்கள் பழமையான {காந்திஸ்வரம்}  சிவன் கோயில்,
எட்டு சித்தர்கள்  தவம்செய்த விலாங்காய்மரங்கள்,
எட்டு சித்தர்கள்  வழிபட்ட லிங்கம்
ராமர் காலடி பாதம் பதித்த பழமையான கல்வெட்டு  இப்படி பல சிறப்புகளை கோண்டது ஆழ்வார்தோப்பு
```

  

  

  

  

  

  

  

  

  

  

  

  

  

  

### இராமசுவாமி திருகோயில்

ஆழ்வார் தோப்பு நாடார் உறவின் முறைக்கு பாத்தியப்பட்ட இராமசுவாமி திருகோயில். ஆண்டுதோறும் ஆவணி மாதம் கடைசி வெள்ளி கிழமை கோயில் திருவிழா வெகு விமரிசையாக நடைபெரும். இந்த திருவிழாவை காண அனைத்து ஆழ்வார்தோப்பு வெளியூர்வாசிகளும் குடும்பத்தாருடன் வந்து இந்த திருவிழாவை தவறாமல் கண்டுகளித்து எம்பெருமான் ராமனின் அருளை பெற்று செல்வார்கள்.
இந்தியாவில் உள்ள தேசிய நெடுஞ்சாலைகளின் திட்ட வரைபடம்
**தேசிய நெடுஞ்சாலை 1** (தேநெ 1)(*National Highway 1 -India*) என்பது இந்தியாவில் ஜம்மு காஷ்மீர் மற்றும் லடாக் ஒன்றிய பிரதேசங்களுக்கு இடையே செல்கிறது. இது தேசிய நெடுஞ்சாலை 1எ (இந்தியா) மற்றும் தேசிய நெடுஞ்சாலை 1டி (இந்தியா) பழைய பகுதிகளைக் கொண்டுள்ளது. இந்தியாவின் வடக்கு கிழக்கு-மேற்கு நெடுஞ்சாலை என்பதைக் குறிக்கிறது.

 இமயமலை மலைகள் வழியாக தேநெ 1

பாதை விளக்கம்
-------------

 லடாக், லே அருகே தேசிய நெடுஞ்சாலை 1
தேசிய நெடுஞ்சாலை 1 ஊரியிலிருந்து பாரமுல்லா, சிறிநகர், சோனாமார்க், சோஜி லா கணவாய், திராஸ், கார்கில் மற்றும் லே செல்கிறது. இந்த பாதை உயரமான மலைப்பாதைகள் வழியாகச் செல்கிறது. பெரும்பாலான சாலைகள் மலைப்பகுதிகளில் உள்ளன. இந்த தேசிய நெடுஞ்சாலை லடாக் பகுதியின் உயிர்நாடியாகும். ஒரு மாற்றுப் பாதை, லே-மணாலி நெடுஞ்சாலை உள்ளது. ஆனால் அது இன்னும் உயரமான மலைப்பாதையாகும். தெநெ 1 இந்தியா-பாக்கித்தான் எல்லைக்கு அருகில் செல்கிறது.

போக்குவரத்து
------------

சம்மு மற்றும் காஷ்மீர் மாநில சாலைப் போக்குவரத்துக் கழகம் இந்த வழித்தடத்தில் ஸ்ரீநகர் மற்றும் லே இடையே வழக்கமான சொகுசு மற்றும் சாதாரண பேருந்து சேவைகளை கார்கிலில் ஓர் இரவு பயணமாக வழங்குகிறது. பயணத்திற்கு ஸ்ரீநகரில் மகிழ்வுந்துகளும் கிடைக்கின்றன.

மேலும் பார்க்கவும்
------------------

* லே-மணாலி நெடுஞ்சாலை

மேற்கோள்கள்
-----------

1. ↑  "New National Highways notification - GOI" (PDF). *The Gazette of India*. 4 மே 2018 அன்று மூலம் (PDF) பரணிடப்பட்டது. 10 June 2018 அன்று பார்க்கப்பட்டது.
2. 1 2  "Rationalisation of Numbering Systems of National Highways" (PDF). New Delhi: Department of Road Transport and Highways. 1 February 2016 அன்று மூலம் (PDF) பரணிடப்பட்டது. 3 April 2012 அன்று பார்க்கப்பட்டது.

வெளி இணைப்புகள்
---------------

* OpenStreetMap இல் NH 1
**பரியாயம்** (*Paryaya*) என்பது ஒரு மத சடங்காகும். இது ஒவ்வொரு மாற்று ஆண்டிலும் உடுப்பியின் கிருட்டிண மடத்தில் (கிருட்டிணர் கோயில்) நடைபெறுகிறது. கிருட்டிண மடத்தின் பூஜை மற்றும் நிர்வாகம் துவைதத் தத்துவஞானி மத்வாச்சாரியாரால் நிறுவப்பட்ட உடுப்பியின் எட்டு மடங்களின் துறவிகள் மத்தியில் விநியோகிக்கப்படுகிறது. ஒவ்வொரு மடத்திலும் ஒவ்வொரு துறவிக்கும் இரண்டு வருட காலத்திற்கு சுழற்சி மூலம் உடுப்பி கிருட்டிணருக்கு பூஜை செய்ய வாய்ப்பு கிடைக்கிறது. 

பரியாயத்தின் போது, ​​கிருட்டிண மடத்தின் ஒரு மடத்தின் துறவியிடமிருந்து மற்றொரு மடத்தின் துறவியிடம் ஒப்படைக்கப்படுகிறது. இது ஒவ்வொரு இரண்டு வருடங்களுக்கொருமுறையும் நடைபெறுகிறது. கடைசியாக 2014 சனவரி 18, அன்று, சோதே மடத்தின் விசுவல்லபட் தீர்த்தரிடமிருந்து கனியூர் மடத்தின் வித்யாவல்லப தீர்த்தருக்கு பூசை மற்றும் நிர்வாகம் ஒப்படைக்கப்பட்டது. 

பரியாயம் சனவரி 18 அன்று அதிகாலையில் நடைபெறுகிறது. இதற்கான ஏற்பாடுகள் முந்தைய ஆண்டிலிருந்து தொடங்குகின்றன. பொறுப்பேற்கும் தீர்த்தர் தண்டதீர்த்தம் என்ற இடத்திற்குச் சென்று புனித குளத்தில் நீராடி, மரபுப்படி பூசை செய்கிறார். அதிகாலை 3 மணியளவில் அவர் உடுப்பி நகரத்திற்குள் நுழைகிறார். உடுப்பி நகரத்தின் ஜோடுகட்டே என்ற இடத்தில் (வட்ட அலுவலகத்திற்கு அருகில்) இருந்து ஊர்வலம் ஆரம்பிக்கப்படுகிறது. அங்கு பொறுப்பேற்கும் துறவியும் மற்றும் பிற துறவிகளும் கலாச்சார நிகழ்ச்சிகளுடனும், நாடகங்களுடன் பல்லக்கில் கொண்டு செல்லப்படுகிறார்கள். பின்னர் வெளியேறும் துறவியுடன் மடத்திற்குள் நுழைகிறார். அங்கு மடத்தின் நிர்வாகம் முறைப்படி ஒப்படைக்கப்படுகிறது. மடத்திற்குள் சர்வஜ்ன பீடத்தில் ஒப்படைக்கும் விழா நடைபெறுகிறது. இந்த விழாவில் வெளியேரும் துறவி அக்சய பாத்திரம் போன்ற ஒரு பொருளையும், சன்னதியின் சாவியையும் ஒப்படைக்கிறார். ஏழு நூறு ஆண்டுகளுக்கு முன்பு இருந்ததைப் போல பல சடங்குகள் பின்பற்றப்படுகின்றன. பொது மக்களின் நலனுக்காக மடத்தினுள் பொது விழா நடத்தப்படுகிறது.

குறிப்புகள்
-----------

1. ↑  "Archived copy". 19 January 2014 அன்று மூலம் பரணிடப்பட்டது. 2014-01-19 அன்று பார்க்கப்பட்டது.CS1 maint: archived copy as title (link)
2. ↑   *Living Traditions in Contemporary Contexts: The Madhva Matha of Udupi*. .

வெளி இணைப்புகள்
---------------

* Udupi Paryaya பரணிடப்பட்டது 2012-01-27 at the வந்தவழி இயந்திரம்
* Udupi Shiroor Mutt Paryaya 2010 பரணிடப்பட்டது 2011-09-29 at the வந்தவழி இயந்திரம்
* Udupi Paryaya 2010 in Times of India பரணிடப்பட்டது 2011-08-11 at the வந்தவழி இயந்திரம்
* See South Canara Gazetteer 1894
* Report on Paryaya  பரணிடப்பட்டது 2006-05-23 at the வந்தவழி இயந்திரம்
* Paryaya festival
[*தொடர்பிழந்த இணைப்பு*]
* Glimpses of Paryaya பரணிடப்பட்டது 2019-09-13 at the வந்தவழி இயந்திரம்
* The Eight Tulu Monasteries of Udupi
முனிகல் குகைகள் (பக்ஷி பாதாளம்) 
 பக்ஷிபாதாளம் காவற்கோபுரம் 
**பக்ஷி பாதாளம்** (*Pakshi Pathalam*) என்பது இந்தியாவின், கேரள மாநிலத்தின், வயநாடு மாவட்டத்தில் உள்ள ஒரு பறவைகள் சரணாலயம் மற்றும் சுற்றுலா தலமாகும். 

 பக்ஷிபாதாளத்தில் மலையேற்றம் 
 பக்ஷிபாதாளம் பாதையில் கேரள வனதுதுறையில் தகவல் பலகை

பிரம்மகிரி மலைகள்
-----------------

பட்சிபாதாளமானது கர்நாடகத்தின் பக்கம் பிரம்மகிரி மலைகள் என்று அழைக்கப்படுகிறது. இந்த பகுதியிலிருந்து கர்நாடகத்தின் இருப்பு அருவியை அடையளாம்.

சொற்பிறப்பியல்
--------------

*பக்ஷி* என்றால் மலையாளத்தில் பறவை என்று பொருள். *பாதாளம்* என்றால் பேய்களின் பாதாள *உலகம் என்று* பொருள்.

இடம்
----

திருநெல்லி நகரத்திலிருந்து வடகிழக்கில் ஏழு கிலோமீட்டர் தொலைவில் பட்சி பாதாளம் அமைந்துள்ளது. மாவட்ட தலைமையகமான கல்பற்றாவிலிருந்து 32 கிலோமீட்டர் தொலைவில் இந்த மலை உள்ளது. இந்த மலை கடல் மட்டத்திலிருந்து 1740 மீ. உயரமுள்ளது.  பாபனசினி ஆறானது பிரம்மகிரி மலையிலிருந்து பாய்ந்து இப்பகுதியை வளமாக்ககுகிறது. 'பாபம்' என்ற சொல்லுக்கு *பாவம் என்றும்*, 'நாசினி' என்றால் மலையாளத்தில் *அழிக்கும்* என்றும் பொருள் என்பதால் இந்த ஆறு அனைத்து பாவங்களையும் கழுவும் திறன் கொண்டதாக நம்பப்படுகிறது.

ஈர்ப்புகள்
----------

பட்சி பாதாளமானது பன்முகத்தனைமயான பறவைகளைக் கொண்ட இடமாகும். இங்கே ஒரு குகை உள்ளது, இது பழங் காலத்தில் துறவிகளால் பயன்படுத்தப்பட்டதாக நம்பப்படுகிறது.  பட்சிபாதாளத்தின் மலையடுக்குகள் மலையேற்ற தளமாக புகழ்பெற்றவை.

மேலும் காண்க
------------

* இருப்பு அருவி
* பிரம்மகிரி
* திருநெல்லி மகாவிஷ்ணு கோயில்

குறிப்புகள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2017-11-17 அன்று மூலம் பரணிடப்பட்டது. 2020-09-14 அன்று பார்க்கப்பட்டது.
|  |
| --- |
| **மொழியியல்** |
| கோட்பாட்டு மொழியியல் |
| ஒலியியல் |
| ஒலியனியல் |
| உருபனியல் |
| சொற்றொடரியல் |
| சொற்பொருளியல் |
| மொழிநடை |
| விதிமுறை |
| சூழ்பொருளியல் |
|  |
| பயன்பாட்டு மொழியியல் |
| சமூக மொழியியல் |
| அறிதிற மொழியியல் |
| வரலாற்று மொழியியல் |
| சொற்பிறப்பியல் |
| ஒப்பீட்டு மொழியியல் |

 
மொழியியலிலும், அறிதிற அறிவியலிலும் (cognitive science), **அறிதிற மொழியியல்** என்பது, மொழியை, கூர்ப்பியல் முறையில் வளர்ச்சியடைந்து சிறப்பெய்திய உடற்கூற்று அடிப்படையில் நோக்குவதுடன், மனித மூளை பற்றிய நடப்பிலுள்ள புரிதல்களுடன் சிறப்பாகப் பொருந்தி வருகின்ற அல்லது மேலும் மேம்படுத்தக்கூடிய விளக்கங்களைக் கண்டறியவும் முயல்கின்றது.

மொழி உருவாக்கம், கற்றல், பயன்பாடு என்பன மனித அறிதிறனை அடிப்படையாகக் கொண்டே விளக்கப்படுகின்றன என்பதே அறிதிற மொழியியலுக்கு அடிப்படையாக உள்ள வழிகாட்டற் கொள்கையாகும். அறிதிறன் என்பதே, மொழிக்கு மட்டுமன்றி, மனித அறிவுத்திறன் சார்ந்த எல்லா விடயங்களிலும் பயன்படுத்தப்படுவதற்கு அடிப்படையான மூளை சார்ந்த செயல்முறையாகும்.

பிரிவுகள்
---------

அறிதிற மொழியியல் இரண்டு கற்கைப் பகுதிகளாகப் பிரிக்கப்பட்டிருந்தது. இவ்விரு பிரிவுகளும் ஒன்றிலொன்று தங்கியிருப்பது புரிந்து கொள்ளபட்டிருப்பதன் காரணமாக இது தற்போது மீண்டும் ஒன்றிணைக்கப்படுகிறது. இவ்விரு பிரிவிகளாவன:

* அறிதிற சொற்பொருளியல்
* இலக்கணத்தை அறிதிறமுறையில் அணுகுதல்
**பிராங்க்புர்ட் தமிழ்மன்றம்** டிசம்பர் 10, 1988 இல் செருமனி பிராங்க்புர்ட் நகரில் சிறீபதி சிவனடியாரின் தலைமையில், புலம்பெயர்ந்த செருமனிய மக்களைக் கருத்தில் கொண்டு ஆரம்பிக்கப் பட்டது. புலம்பெயர்ந்த மேற்கு செருமன் தமிழர்களின் குழந்தைகளுக்கான தமிழ்க்கல்வி, ஜெர்மன் மொழியிலான அடிப்படை அறிவு, தமிழர்களின் கலை, கலாச்சாரங்கள், உலகத் தமிழர்களுடனான தொடர்பு போன்றவையே இம் மன்றத்தின் முன்னெடுப்பாக இருந்தது. தாயகத்தில் தமது படிப்பைத் தொடர முடியாத தமிழ்மாணவர்கள் செருமனியில் தமது படிப்பைத் தொடருவதற்கான உதவிகளையும் மேற்கு ஜெர்மன் பல்கலைக்கழக தமிழ் மாணவர் சேவை அமைப்பின் மூலம் இம்மன்றம் செய்து வந்தது.

தமிழ்நாதம்
----------

இம்மன்றம் தமிழ்நாதம் என்ற சஞ்சிகையையும் வெளியிட்டு வந்தது. இச் சஞ்சிகை புலம் பெயர்ந்த பிராங்க்புர்ட் தமிழர்களின் எழுத்துக்களுக்கு களமாக அமைந்திருந்தது.

தமிழ் மன்றம்
------------

தமிழ் மன்றம் பிராங்போர்ட், செருமனியில் 1988 இல் இருந்து வெளிவந்து கொண்டிருந்த ஆண்டு மலர். இம்மலரை பிராங்போர்ட் தமிழ்மன்றம் ஆண்டறிக்கை மலராக வெளியிட்டுக் கொண்டிருந்தது.

வெளி இணைப்புகள்
---------------

* தமிழ் மன்றம் 90
* தமிழ் மன்றம் 91
* தமிழ்நாதம் - 03, செப் 1990
* தமிழ்நாதம் - 06, ஜூலை 1991
* தமிழ்நாதம் - 07, ஒக் 1991
**கிருஷ்ணராயபுரம் வட்டம்** , தமிழ்நாட்டின் கரூர் மாவட்டத்தில் உள்ள ஆறு வட்டங்களில் ஒன்றாகும். இந்த வட்டத்தின் தலைமையகமாக கிருஷ்ணராயபுரம் நகரம் உள்ளது. இந்த வட்டத்தில் **கட்டளை** , *சிந்தலவாடி* மற்றும் *பஞ்சப்பட்டி* என மூன்று உள்வட்டங்களும், 25 வருவாய் கிராமங்களும் உள்ளன.

இவ்வட்டத்தில் கிருஷ்ணராயபுரம் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 119,213 ஆகும். அதில் 59,415 ஆண்களும், 59,798 பெண்களும் உள்ளனர். 31,279 குடும்பங்கள் கொண்ட இவ்வட்ட மக்கள்தொகையில் 84.7% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 70.86% மற்றும்பாலின விகிதம் 1,000 ஆண்களுக்கு, 1,006 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 12603 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 948 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 30,533 மற்றும் 64 ஆகவுள்ளனர். மக்கள்தொகையில் இந்துக்கள் 98.89% , இசுலாமியர்கள் 0.52%, கிறித்தவர்கள் 0.55% மற்றும் பிறர் 0.03% ஆகவுள்ளனர்.

மேற்கோள்கள்
-----------

1. ↑  Karur District Revenue Administration
2. ↑  KRISHNARAYAPURAM TALUK - REVENUE VILLAGES
3. ↑  கிருஷ்ணராயபுரம் வட்டத்தின் மக்கள்தொகை பரம்பல்

| * பா
* உ
* தொ
கரூர் மாவட்டம் |
| --- |
| மாவட்ட தலைநகரம் | கரூர் |
| மாநிலம் | 
* தமிழ்நாடு

 |
| பகுதி | 
* கொங்கு நாடு

 |
| வருவாய் வட்டங்கள் | அரவக்குறிச்சி வட்டம் **·** கரூர் வட்டம் **·**  கிருஷ்ணராயபுரம் வட்டம் **·** குளித்தலை வட்டம் **·** கடவூர் வட்டம் **·** மண்மங்கலம் வட்டம் **·** புகளூர் வட்டம் |
| மாநகராட்சி | கரூர் மாநகராட்சி |
| நகராட்சிகள் |  கரூர்  **·**  குளித்தலை  **·**  புகளூர்  **·**  பள்ளப்பட்டி |
| பேரூராட்சிகள் | அரவக்குறிச்சி  **·** கிருஷ்ணராயபுரம் **·**  மருதூர் **·**  நங்கவரம் **·**  பழைய ஜெயங்கொண்ட சோழபுரம் **·**  புலியூர் **·**  புஞ்சை தோட்டகுறிச்சி  **·**  உப்பிடமங்கலம் |
| ஊராட்சி ஒன்றியங்கள் | கரூர் **·** கே.பரமத்தி **·**  அரவக்குறிச்சி **·** குளித்தலை **·** தாந்தோணி **·** தோகைமலை **·** கிருஷ்ணராயபுரம் **·** கடவூர் |
| சட்டமன்றத் தொகுதிகள் | கரூர்  •  அரவக்குறிச்சி  • கிருஷ்ணராயபுரம்  •  குளித்தலை |
| வழிபாட்டுத் தலங்கள் | பகுப்பு:கரூர் மாவட்டத்திலுள்ள இந்துக் கோயில்கள் |
| இணையதளம் |  |
**இலங்கையின் கொலைக்களம்** (*Sri Lanka’s Killing Fields*) என்பது ஈழப் போரின் இறுதிக் கட்டத்தில் நடந்த ஈழத்தமிழர் இனப்படுகொலை பற்றிய ஒர் ஆங்கில ஆவணப் படம் ஆகும். இதனை பிரித்தானியத் தொலைக்காட்சியான சனல் 4 சூன் 14, 2011 அன்று பொதுவில் ஒளிபரப்பியது. இலங்கையில் இனப்படுகொலை, போர் குற்றங்கள், மனித இனத்துக்கெதிரான குற்றங்கள், மீறல்கள் நடந்தற்கு ஒரு முக்கிய சாட்சியாக இது கருதப்படுகிறது.. இலங்கையின் கொலைக்களம் ஆவணப் படத்தின் இரண்டாவது பகுதி "தண்டிக்கப்படாத போர்க்குற்றங்கள்" என்ற தலைப்பில் 2012, மார்ச் 14 ஆம் நாள் சேனல் 4 வெளியிட்டது.

ஐ.நா மனித உரிமைகள் அவையில் ஒளிபரப்பு
------------------------------------

இலங்கையின் படுகொலைக்களம் பொதுவில் ஒளிபரப்பப்படும் முன்பு, இது ஐ.நா மனித உரிமைகள் அவையில் மனித உரிமைகள் அமைப்புகளின் வேண்டுதலால் சூன் 3 அன்று காண்பிக்கப்பட்டது.

தாக்கம்
-------

இந்த ஆவணப் படம் வெளியிடப்பட்டதைத் தொடர்ந்து பிரித்தானிய அரசு, இலங்கையில் போர்க் குற்றங்களுக்கான விசாரணை நடைபெற வேண்டும் என்ற தனது கோரிக்கையை மீண்டும் வலியுறுத்தியது.

தண்டிக்கப்படாத போர்க்குற்றங்கள்
-------------------------------

இலங்கையின் கொலைக்களம் ஆவணப் படத்தின் இரண்டாவது பகுதி "தண்டிக்கப்படாத போர்க்குற்றங்கள்" 2012, மார்ச் 14 ஆம் நாள் வெளியிடப்பட்டது. மிகத் தெளிவான நான்கு சம்பவங்களின் அடிப்படையில் இலங்கை அரசுப் படைகள் மேற்கொண்ட போர்க்குற்றங்கள் இந்த ஆவணப்படத்தில் ஆராயப்பட்டுள்ளன. முதலாவது ஆவணப்படத்தில் தெரிவிக்கப்பட்ட போர்க்குற்றச்சாட்டுக்கள் தொடர்பில் இதுவரையில் எந்தவிதமான விசாரணைகளும் நடத்தப்படவில்லை என்பதைக் குறிப்பிட்டுக் காட்டியுள்ள இந்தக் காணொளியில் போர்க் குற்றங்களுக்கான மேலும் ஆதாரங்களைத் தான் வெளியிடுவதாகக் குறிப்பிடுகிறது. இக்காணொளியில் இறுதிக் கட்டப் போரின் போது நடைபெற்றதாக கூறப்படும் படுகொலைகள், மனித உரிமை மீறல்கள், போர்குற்றங்கள் குறித்த காட்சிகள் இடம் பெற்றுள்ளன. விடுதலைப் புலிகள் இயக்கத் தலைவர் பிரபாகரனின் இளைய மகன் பாலச்சந்திரன் படுகொலை செய்யப்பட்டது உள்ளிட்ட காட்சிகளும் இடம் பெற்றுள்ளன.

இவற்றையும் பார்க்க
------------------

* இலங்கைக்கான ஐ.நா. நிபுணர் குழு அறிக்கை
* இலங்கைக்கான மக்கள் தீர்ப்பாயம்
* இலங்கையில் போர் குற்றங்கள் (நெருக்கடிக் குழு அறிக்கை)

மேற்கோள்கள்
-----------

1. ↑  Lifting the lid on Sri Lanka's war crimeskilling-fields-video-evidence-builds-case-for-war-crimes
2. ↑  A War Without Witnesses?
3. ↑  UK calls for Sri Lanka to probe 'Killing Fields' war crimes allegations
4. ↑  'தண்டிக்கப்படாத போர்க்குற்றங்கள், சேனல் 4

வெளி இணைப்புகள்
---------------

* இலங்கையின் கொலைக்களம் - (ஆங்கில மொழியில்)
* Sri Lanka's Killing Fields - (ஆங்கில மொழியில்)

 
விக்கிசெய்தியில்
***இலங்கையின் கொலைக்களம்***
தொடர்பான செய்திகள் உள்ளது.


 
விக்கிசெய்தியில்
***தண்டிக்கப்படாத போர்க்குற்றங்கள்***
தொடர்பான செய்திகள் உள்ளது.
பிசித் தீவின் ஆட்சிமொழிகளாக ஆங்கிலம், பிசிய மொழி, பிசி இந்தி ஆகிய மொழிகள் உள்ளன. 1997 ஆம் ஆண்டு சட்டத்திற்குப் பின் இம்மூன்று மொழிகளுக்கும் சம உரிமை வழங்கப்பட்டாலும், முன்னர் ஆங்கிலம் மட்டுமே ஆட்சி மொழியாக இருந்தது.

கட்டாயப் பாடம்
--------------

பிசித் தீவின் பள்ளிகளில் விசிய மொழியையும், வாய்ப்பிருந்தால் இந்தியையும் கற்பிக்க வேண்டும் என விவாதங்கள் எழுந்திருக்கின்றன. 2005, மே, சூன் மாதங்களில் பிசித் தீவுத் தலைவர்கள் பலர் விசிய மொழியின் நிலை உயர்த்தப்படவேண்டும் என்று கோரிக்கை விடுத்தனர். கல்வியமைச்சராயிருந்த ரோ தெய்முமு கெபா என்பவர் விசிய மொழியை பள்ளிகளில் கட்டாயப் பாடமாக்க வேண்டும் என்றும் கூறினார். விசிய மொழியை தேசிய மொழியாக அங்கிகரிப்பது தேசத்தின் ஒற்றுமையைக் காக்கும் என்று தேசத்தின்
அடையாளமாகத் திகழும் என்றும் கோரியிருந்தனர்.

பிசி உழைப்பாளர் கட்சியின் தலைவர் மகேந்திர சவுத்திரியும், விசிய மொழிக்கு தேசிய மொழி என்னும் அங்கிகாரம் வழங்கப்பட வேண்டும் என்றும் கட்டாயப் பாடமாக்கப்பட வேண்டும் என்றும் இதே நிலை இந்திக்கும் தரப்பட வேண்டும் என்றும் கூறியிருந்தார்.
முன்னாள் கல்வி அமைச்சர் டவுபா வகடலே என்பார், இந்தி அனைத்துப் பள்ளிகளிலும் கற்பிக்கப்படுவதை ஆதரிப்பதாகவும், அதே நேரத்தில் விசிய மொழிக்கு முன்னுரிமை அளிக்கப்பட வேண்டும் என்றும் கூறியிருந்தார். இவர் கூறியது, "இந்தியர்கள் தங்கள் மொழியை இழந்தாலும், மீட்க முடியும், அவர்களுக்கென ஒரு கண்டமே உள்ளது. ஆனால், விசிய மொழியை உலகில் வெறும் மூன்றரை இலட்சம் பேர் மட்டுமே பேசுகின்றனர். எங்கள் மொழியை இழந்தால் மீட்க முடியாது. அதனால்தான் விசிய மொழிக்கும் முக்கியத்துவம் வேண்டுகிறோம்."

மாவட்டக் குழு ஒன்று பள்ளிகளில் நடத்திய ஆய்வில் இரண்டாம் வகுப்ப படித்த மாணவர்கள் பலருக்கு தங்கள் தாய்மொழியைப் பேசத் தெரியவில்லை என்று கண்டறியப்பட்டுள்ளது. இதற்கு தீர்வு காணப்பட வேண்டும் எனத் தெரிவிக்கப்பட்டுள்ளது.

துணைப் பிரதமர் யோனி மதிராயிவிவி, "தன்னை ஆங்கிலம் படிக்க வைப்பதில் தன் பெற்றோர் முக்கியத்துவம் காட்டியதாகவும், அதனால் விசிய மொழியைக் கற்க முடியவில்லை" என்றார். மேலும், குழந்தைகள் தங்கள் தாய்மொழியைத் தானே கற்றிடுவர் என்ற எண்ணம் தவறானது என்று தெரிவித்திருந்தார்,

விசிய மொழிக்கு முன்னுரிமை
-------------------------

ஆரிய பிரதிந்தி சபையின் தலைவர் கமலேசு ஆரியா, "மொழியின் வழியாகவே மக்கள் பழக்கவழக்கங்களை அறிந்துகொள்ள முடியும். எனவே, விசிய மொழி, இந்துசுத்தானி ஆகிய இருமொழிகளும் பள்ளிகளில் கற்பிக்கப்பட வேண்டும்." என்றார். இவரது அமைப்பு இந்திய சிறுவர்களுக்கு விசிய மொழியை இலவசமாகக் கற்பித்தது. விசிய மொழி புவியளவிலும், எண்ணிக்கையளவிலும், குறைந்த அளவில் பேசப்படுவதால் இதற்கு முன்னுரிமை அளிக்கப்பட வேண்டும் எனத் தெரிவித்திருந்தார்.

சபாநாயகர் கப்பர் அகமது, "விசிய மொழியைத் தேசிய மொழியாக்குவதன்மூலம், தேசிய ஒருமைப்பாடு கிடைக்கும். நமக்கெல்லாம் பொது மொழியாக ஒரு மொழி கற்பிக்கப்பட வேண்டும்" என்றார். தன்னால் விசிய மொழியைப் பேச இயலாததை குறை எனக் கூறி வருந்தினார்.

மேலும் பார்க்கவும்
------------------

* பிசித் தீவின் மொழிகள்
தமது வீட்டுப்பணிப்புரியும் காலத்தை நீடித்துக்கொள்ளும் பொருட்டு குடிவரவு திணைக்களத்தில் பணியாளர்கள்
**வெளிநாட்டு வீட்டுப் பணியாளர்கள்** (Foreign domestic helpers in Hong Kong) என்போர் ஹொங்கொங்கில் வந்து வீடுகளில் பணிப்புரிவோர் ஆவர். இந்த வீட்டுப் பணியாளர்களாக பணிப்புரிவோர் அநேகமாக பெண்களே என்றப்போதும், ஆண்களும் உள்ளனர். ஹொங்கொங்கில் வெளிநாட்டு வீட்டுப் பணியாளர்களாக பணிப்புரிவோர், ஹொங்கொங்கின் முழு மக்கள் தொகையில் 3% உள்ளனர் என்பது குறிப்பிடத்தக்கது. மத்திய கிழக்கு நாடுகளில் போன்று அல்லாமல், ஹொங்கொங்கில் பணிப்புரியும் வீட்டுப்பணியாளர்கள் ஏனைய பணியாளர்கள் போன்றே வாரவிடுமுறை, பொதுவிடுமுறை மற்றும் ஹொங்கொங் அரசாங்கம் நிர்ணயிக்கப்பட்ட ஊதியம் போன்றவற்றையும் பெறகூடியதாக உள்ளது. 

2010ம் ஆண்டின் கணிப்பின் படி 284,901 பேர் பணிப்புரிவதாக அறியமுடிகிறது. இதில் 48% வீதமானோர் பிலிப்பீன்சு பெண்களாகும். இந்தோனேசியப் பெண்கள் 49.4% வீதமானோர்களாகும். மீதமானோர்களில் தாய்லாந்து, இந்தியா, இலங்கை, நேபாளம் போன்ற நாட்டுப் பெண்கள் உள்ளனர்.

உரிமைகள்
--------

மத்திய கிழக்காசிய நாடுகளில் போன்று இங்கு வீட்டுப் பணிப்பெண்களாக பணியாற்றும் பெண்கள் எதிர்நோக்கும் எந்த பிரச்சினைகளும் இங்கு இல்லை. தொழில் வழங்குபவர்களான வீட்டு உரிமையாளர்கள், ஹொங்கொங்கின் சட்டத் திட்டங்களை மீறுவார்களேயானால், அவர்களுக்கு எதிராக வழக்குத்தொடரக்கூடிய வசதிகளும் ஹொங்கொங்கில் உள்ளன. வழக்குகள் பதிவுசெய்யப்பட்டால் அவை 99% வீதம் வீட்டுப்பணியாளர்களுக்கு சார்பாகவே தீர்ப்பாகின்றன. வழக்குகள் தொடரும் பட்சத்தில் தொழிலாளர் நீதிமன்றமே முன் வந்து உதவுகின்றது. அவ்வாறு நீதிமன்றம் செல்லக்கூடிய போதிய தெளிவற்றவர்களாக இருந்தாலும் அவர்களுக்கு உதவும் வகையில் எவ்வித இலாப நோக்கமற்று செயல்படும் பல தொண்டு நிறுவனங்களும் ஹொங்கொங்கில் இருக்கின்றன.

ஆனால் ஹொங்கொங்கில் தொடர்ந்து ஏழு ஆண்டுகள் பணிப்புரிவோருக்கு வழங்கப்படும், ஹொங்கொங் வசிப்பிட உரிமை, வெளிநாட்டு வீட்டுப் பணியாளர்களுக்கு வழங்கப்படுவதில்லை. ஆனாலும் சிலப் பணிப்பெண்கள் குடியுரிமையுள்ளோரை அல்லது வசிப்பிட உரிமைப் பெற்றவர்களை திருமணம் முடித்து ஹொங்கொங்கின் வசிப்பிட உரிமைப் பெற்றுவிடுபவர்களும் உள்ளனர்.

வீட்டுப் பணிப் பெண்களுக்கான சட்டங்கள்
-------------------------------------

வீட்டுப் பணிப் பெண்களை வேலைக்கு அமர்த்துவோருக்கான தகுதிகள்
----------------------------------------------------------

வீட்டுப் பணிப் பெண்களுக்கான உரிமைகள்
------------------------------------

வீட்டுப் பணிப் பெண்களுக்கான சட்ட உதவிகள்
----------------------------------------

வீட்டுப் பணிப் பெண்களுக்கான தொண்டு நிறுவனங்கள்
----------------------------------------------

மேற்கோள்கள்
-----------

வெளியிணைப்புகள்
---------------

* United Filipinos in Hong Kong (UNIFIL-HK)
* "Where Filipinas Hold Up Half the Colony"
வண்ணார்பண்ணை நாவலர் மகாவித்தியாலயத்தின் முகப்புத் தோற்றம் (2004).
**வண்ணார்பண்ணை நாவலர் மகாவித்தியாலயம்** ஆறுமுக நாவலரால் யாழ்ப்பாண நகரத்திலுள்ள வண்ணார்பண்ணை என்னுமிடத்தில் 1848 ஆம் ஆண்டில் நிறுவப்பட்டது. அக்காலத்தில் கிறிஸ்தவ மிஷனரிமார்களால் தொடங்கப்பட்ட மேல்நாட்டு முறைப்படி கல்வி கற்பிப்பதற்கான பாடசாலைகளில், இந்துப் பிள்ளைகள் மேல் கிறிஸ்தவ மதம் வலிந்து திணிக்கப்படுவதையும், உள்ளூர்ப் பண்பாடுகள் சிதைக்கப் படுவதையும் எதிர்த்து, யாழ்ப்பாணப் பிள்ளைகளுக்கு அவர்களது பண்பாட்டுச் சூழலில், நவீன பாடங்களைக் கற்பிப்பதற்காக ஆரம்பிக்கப்பட்டதே இப் பாடசாலை. இதனால் இது யாழ்ப்பாண மக்களின் தேசிய எழுச்சியின் சின்னமாகவும் திகழ்கிறது என்று கருதப்படுகிறது. இது ஆண், பெண் இரு பால் மாணவர்களும் பயிலும் ஒரு கலவன் பாடசாலையாகும்.

அமைவிடம்
--------

யாழ்ப்பாணத்தில் நாவலர் சந்தி என அழைக்கப்படும், காங்கேசந்துறை வீதி, நாவலர் வீதிகள் சந்திக்கும் இடத்தில் அமைந்துள்ளது இப் பாடசாலை. யாழ்ப்பாணம் இந்துக் கல்லூரி, வண்ணார்பண்ணை வைத்தீஸ்வராக் கல்லூரி என்பவற்றுக்கு அண்மையில் அவை இரண்டுக்கும் இடையில் இது உள்ளது. மாவட்டத்தின் மிகவும் முக்கியமான அமைவிடத்தைக் கொண்டிருந்தபோதும் இப்பாடசாலை, பெரும்பாலும் அயலிலுள்ள மாணவர்கள் மட்டுமே கல்வி கற்கும் பாடசாலையாக இருக்கிறது.

வரலாற்றுப் பின்னணி
------------------

நாவலர் மகா வித்தியாலய நிறுவனர் ஆறுமுக நாவலர்
நாவலர் நிறுவிய இப்பாடசாலையின் நோக்கம் பெரு வெற்றி பெற்றது எனச் சொல்லமுடியாது. எனினும், பொதுவாக யாழ்ப்பாணச் சமூக வரலாற்றிலும், குறிப்பாக அதன் கல்வி வரலாற்றிலும், இதன் தோற்றமும், இது தோன்றுவதற்கான காரணங்களும் முக்கியத்துவம் வாய்ந்தவை. 

சைவத்தைப் பரப்புவதற்காகவும், கிறித்தவ மதத்துக்கு இந்துக்களை மதம் மாற்றுவதை எதிர்ப்பதற்காகவும் கிறிஸ்தவ மிஷன் பாடசாலையில் தான் வகித்த பணியைத் துறந்து வெளியேறிய நாவலர், இந்து சமயத்தின் பெருமைகளை எடுத்துச் சொல்வதன் மூலமும், பாடசாலைகளை உருவாக்குவதன் மூலமும், இந்து சமயத்தை மறுமலர்ச்சியுறச் செய்து அதனைப் பரப்புவதற்காக முப்பது ஆண்டுகள் பணி புரிந்தார் என *இலங்கையில் கல்வி வரலாறு* பற்றி நூலொன்றை எழுதிய கே. எச். எம் சுமதிபால என்பவர் குறிப்பிட்டுள்ளார்.

பிற்கால ஆய்வாளர்கள் சிலர், முழு யாழ்ப்பாணச் சமூகத்தினதும் நலன்களைக் கருத்தில் கொள்ளாமல், இந்துப் பண்பாடு என்னும் பெயரில் யாழ்ப்பாணத்தில் நிலவிய ஏற்றத்தாழ்வு காட்டும் சமூக அமைப்பைத் தக்கவைத்துக் கொள்ளவே நாவலர் முயன்றார் என்கின்றனர்.

இவற்றையும் பார்க்கவும்
----------------------

* யாழ்நகரப் பாடசாலைகள்

மேற்கோள்கள்
-----------

1. ↑  சுமதிபால, கே. எச். எம், 1968,பக் 29
2. ↑  சிவத்தம்பி, கார்த்திகேசு, 2000,பக் 21-23

உசாத்துணைகள்
------------

* சிவத்தம்பி, கார்த்திகேசு; *யாழ்ப்பாணம் சமூகம், பண்பாடு, கருத்துநிலை*; குமரன் புத்தக இல்லம், சென்னை; ஆவணி 2000. (தமிழில்)
* சுமதிபால, கே. எச். எம்; *இலங்கையில் கல்வி வரலாறு 1796 - 1965 (Histry of Education in Ceylon 1796 - 1965)*; திசர பிரகாசகயோ, தெஹிவல; 1968. (ஆங்கில மொழியில்)
**வெளிநாட்டுப் பரிமாற்றச் சந்தை** (*foreign exchange market*; சுருக்கமாக **போரெக்ஸ்** அல்லது **பொரெக்ஸ்** (*forex*) அல்லது **எப்எக்ஸ்** (*FX*); **நாணயச் சந்தை** *currency market*) எனப்படுவது நாணயங்களின் வணிகத்திற்கான ஒர் உலகலாவிய பரவலாக்கச் சந்தை ஆகும். இது நடைமுறை அல்லது வரையறுக்கப்பட்ட விலையில் வாங்குதல், விற்றல், நாணயப் பரிமாற்றம் ஆகிய அணைத்துப் பண்புகளையும் உள்ளடக்குகின்றது. வணிகத்தின் அளவு அடிப்படையில் இது உலகில் பாரிய சந்தையாக விளங்குகின்றது. இச்சந்தையின் பிரதான பங்களிப்பாளர்களாக பாரிய பன்னாட்டு வங்கிகள் காணப்படுகின்றன. உலகெங்குமுள்ள வர்த்தக நிறுவனங்கள் வார இறுதி தவிர்த்த நாட்கள் முழுவதும் பலதரப்பட்ட வாங்குபவர்களுக்கும் விற்பவர்களுக்கும் இடையில் ஆதாரமாகச் செயற்படுகின்றன. வெளிநாட்டுப் பரிமாற்றச் சந்தை வேறுபட்ட நாணயப் பெறுமதியை தொடர்பில் முடிவு செய்வதில்லை. ஆனால், ஒரு நாணயத்திற்கு எதிரான கேள்வியை மற்றொரு நாணயப் பெறுமதியின் நடைமுறைச் சந்தை விலையை அமைக்கிறது.

வெளிநாட்டுப் பரிமாற்றச் சந்தை வர்த்தக நிறுவனங்கள் ஊடாகச் செயற்படுவதோடு, பல மட்டங்களில் இயங்குகிறது. வங்கிகள் "முகவர்கள்" எனப்படும் சிறு அளவிலான பொருளாதார வணிக நிறுவனங்களைத் திருப்பிவிடுகின்றன. இந்தப் பொருளாதார வணிக நிறுவனங்கள் பாரிய அளவு வெளிநாட்டுப் பரிமாற்ற வணிகத்தின் தொடர்புபட்டவையாக இருக்கின்றன. வெளிநாட்டுப் பரிமாற்ற முகவர்களாக பல வங்கிகள் இருப்பதால், இதனை "உள்ளக வங்கிச் சந்தை" என்று அழைக்கின்றனர். இவற்றுடன் சில காப்புறுதி நிறுவனங்களும் பிற வாணிப நிறுவனங்களும் தொடர்புபடுவதுண்டு. வெளிநாட்டுப் பரிமாற்ற முகவர்களுக்கிடையிலான வாணிபம் மிகவும் பெரிதாக இருந்து, நூற்றுக்கணக்காக மில்லியன் டொலர்கள் அதில் உள்வாங்கப்படுகின்றன. வெளிநாட்டுப் பரிமாற்றச் சந்தை பன்னாட்டு வணிபத்திற்கும் முதலீட்டிற்கும் நாணய மாற்றம் செய்வதால் உதவுகின்றது. எ.கா: அமெரிக்க ஐக்கிய நாடுகளில் அமெரிக்க டாலர்களில் வருவாய் இருக்கும்போது, அமெரிக்க ஐக்கிய நாட்டுக்கு ஐரோப்பிய ஒன்றியத்தின் அங்கத்துவ நாடுகளில் இருந்து, குறிப்பாக ஐரோ வலய அங்கத்துவ நாடுகளில் இருந்து பொருட்களை இறக்குமதி செய்யவும், ஐரோக்களில் பணத்தை அளிக்கவும் இது வியாபாரத்தை அனுமதிக்கிறது. அத்துடன் இது நாணயங்களின் பெறுமதிக்கேற்ப நேரடி ஊகத்திற்கும் மதிப்பீட்டிற்கும் உதவுவதுடன், நிகழும் வணிபம், இரு நாணயங்களுக்கிடையிலான வட்டி விகித வேறுபாட்டு அடிப்படை ஆகியவற்றின் ஊகத்திற்கும் உதவுகின்றது.

இவற்றையும் பார்க்க
------------------

* ஐ.எசு.ஓ 4217
* பணச் சந்தை

உசாத்துணை
---------

1. ↑  Record, Neil, *Currency Overlay* (Wiley Finance Series)
2. ↑  Global imbalances and destabilizing speculation பரணிடப்பட்டது 2016-10-17 at the வந்தவழி இயந்திரம் (2007), UNCTAD Trade and development report 2007 (Chapter 1B).

வெளி இணைப்புகள்
---------------

விக்கிமீடியா பொதுவகத்தில்,  
 ***Foreign exchange market***   
என்பதின் ஊடகங்கள் உள்ளன. 


* A user's guide to the Triennial Central Bank Survey of foreign exchange market activity, Bank for International Settlements
* London Foreign Exchange Committee with links (on right) to committees in NY, Tokyo, Canada, Australia, HK, Singapore
[*தொடர்பிழந்த இணைப்பு*]
* United States Federal Reserve daily update of exchange rates
* Bank of Canada historical (10-year) currency converter and data download பரணிடப்பட்டது 2011-06-11 at the வந்தவழி இயந்திரம்
* OECD Exchange rate statistics (monthly averages)
* National Futures Association (2010). *Trading in the Retail Off-Exchange Foreign Currency Market*. Chicago, Illinois.
ஆசிரியர்களது பணிச் சேவை மற்றும் மாணவர்களுக்கு சிறப்பாகக் கற்பிக்கும் முறையினைப் பாராட்டி **ஆசிரியர்** **விருது** வழங்கப்படுகின்றன. பல அமைப்புகளும் பல நாட்டு அரசுகளும் இந்த விருதுகளை வழங்குகின்றன.

அமெரிக்கா
---------

1952 ஆம் ஆண்டு அமெரிக்காவில் முதன்மை மாநில பள்ளி அதிகாரிகள் மன்றத் (CCSSO) திட்டமாக தேசிய ஆசிரியர் திட்டம் தொடங்கப்பட்டது. நாடு முழுவதும் உள்ள அனைத்து மாநிலப் பள்ளிகளிலிருந்தும் தேர்வுக் குழுவால் விருதுபெற ஆசிரியர் தேர்வு செய்யப்படுகிறார்.

*டிஸ்னிஹேண்ட் ஆசிரியர் விருது*, பல ஆசிரியர்களுக்கு வழங்கப்படுகிறது.விருதுடன் அவர்களுக்கு 10,000 அமெரிக்க டாலர்கள் வழங்கப்படுகிறது.

*நேஷனல் டீச்சர்ஸ் ஹால் ஆஃப் ஃபேம்* என்பது ஒவ்வொரு ஆண்டும் ஐந்து ஆசிரியர்களுக்கு வழங்கப்படும் விருதாகும். சூன் 1992 இல் முதல் விருது விழா நடைபெற்றது. *எம்போரியா ஸ்டேட் யுனிவர்சிட்டி* வளாகத்தில் அமைந்துள்ள ஹால் ஆஃப் ஃபேமில் தேர்வான ஆசிரியர்களின் நிகழ்படம் இடம்பெறும்.

ஐக்கிய இராச்சியம்
-----------------

ஆசிரியர் விருதுகள் அறக்கட்டளை ஐக்கிய இராச்சியத்தில் உள்ள ஆசிரியர்களுக்கு பல்வேறு பிரிவுகளில் விருதுகளை வழங்குகிறது.

ஜெர்மனி
-------

2009 முதல் ஜெர்மனியில் ஆசிரியர்கள் மற்றும் கல்வித் திட்டங்களுக்கு ஜெர்மனி ஆசிரியர் விருது வழங்கப்படுகிறது. இது வோடபோன் அறக்கட்டளை மற்றும் ஜெர்மன் மொழியியல் சங்கம் ஆகியவற்றால் உருவாக்கப்பட்டு,ஏற்பாடு செய்யப்பட்டது  இந்த விருதானது பெர்லினில் உள்ள மனித மேம்பாட்டுக்கான மேக்ஸ் பிளாங்க் நிறுவனத்தின் துணைத் தலைவர் மற்றும் சர்வதேச மாணவர் மதிப்பீடு (PISA) ஆய்வுக்கான நிகழ்ச்சியை நடத்தியவரான பேராசிரியர் முனைவர் ஜூர்கன் பாமெர்ட்  மற்றும்ஜெர்மன் அரசியல்வாதி, அதிபர் ஏஞ்சலா மேர்க்கெல் போன்றவர்களால் ஆதரிக்கப்படுகிறது. மாணவர்கள் தங்கள் ஆசிரியர்களை இந்த விருதிற்குப் பரிந்துரைக்கலாம். பேராசிரியர்கள், கல்வியாளர்கள், அரசியல்வாதிகள் மற்றும் மாணவர் தலைவர்களின் நடுவர் மன்றம் ஆகியோர் இணைந்து ஜெர்மனியின் அந்த ஆண்டின் சிறந்த ஆசிரியர்களைத் தேர்ந்தெடுக்கும்.

சான்றுகள்
---------

1. ↑  German teachers award website
2. ↑  Vodafone Foundation Germany-co-founder of the German teacher award பரணிடப்பட்டது 2012-06-09 at the வந்தவழி இயந்திரம்
3. ↑  German philological association
4. ↑  Official Lehrerpreis website showing Prof. Dr. Jürgen Baumert as a jury member and advisor
**வத்சல் சேத்** (குசராத்தி: વત્સલ શેઠ, இந்தி: वत्सल शेठ) (பிறப்பு: 5 ஆகஸ்ட் 1980) ஒரு இந்திய நாட்டு நடிகர், தயாரிப்பாளர் மற்றும் இயக்குநர் ஆவார். இவர் **ஜஸ்ட் மொஹபட்** என்ற தொலைக்காட்சி தொடரின் மூலம் சின்னத்திரையில் அறிமுகமானார். அதைத் தொடர்ந்து 2004ஆம் ஆண்டு **டார்சன் : வொண்டர் கார்** என்ற திரைப்படத்தின் மூலம் திரைப்படத் துறைக்கு அறிமுகமானார். இவர் தற்பொழுது ஸ்டார் பிளஸ் தொலைக்காட்சியில் **ஏக் ஹசினா தி** என்ற தொடரில் நடித்துக்கொண்டு இருக்கின்றார்.
இவர் 2008ஆம் ஆண்டு பாரதிராஜா இயக்கிய பொம்மலாட்டம் என்ற தமிழ்த் திரைப்படத்தில் நடித்துள்ளார் என்பது குறிப்பிடத்தக்கது.

திரைப்படங்கள்
-------------

* 2004: டார்சன் : வொண்டர் கார்
* 2007: நன்ஹி ஜெய்சால்மர்
* 2008: பொம்மலாட்டம்
* 2008: ஹீரோஸ்
* 2009: Paying Guests
* 2010: Toh Baat Pakki
* 2011: ஹோஸ்டேல்
* 2012: Uncoupled
* 2014: ஜெய் ஹோ

சின்னத்திரை
-----------

* 1996-200: ஜஸ்ட் மொஹபட்
* 2014-  : ஏக் ஹசினா தி

உதவி இயக்குநர்
--------------

* 2008: The Cheetah Girls: One World

தயாரிப்பாளர்
------------

* 2008: சொறி பாய் (Sorry Bhai)

வெளி இணைப்புகள்
---------------

* ஐ.எம்.டி.பி இணையத்தளத்தில் வத்சல் சேத்
**ஆசிரியர் கல்விக்கான தேசியக் கலைத்திட்ட வடிவமைப்பு 2009**  (National Curriculum Framework for Teacher Education 2009) என்பது இந்திய அரசு அமைப்பான தேசிய ஆசிரியர் கல்விக் குழுமத்தால், தேசிய ஆசிரியர் கல்விச் சட்டம் ( #73, 1993) இன் கீழ் தேசிய ஆசிரியர் கல்விக்குத் தேவையான மாற்றங்களையும், புதுப்பித்தல்களையும் முன்மொழிவதற்காக அமைக்கப்பட்ட ஒரு கலைத்திட்ட வரைவாகும்.

கட்டமைப்பின் வரலாறு
-------------------

இக்கலைத்திட்ட வடிவமைப்பானது தேசிய ஆசிரியர் கல்விக் குழுமத்தால் பள்ளி ஆசிரியர், பட்டதாரி ஆசிரியர், முதுகலைப் பட்டதாரி ஆசிரியர், முனைவர் பட்டம் ஆகிய நிலைகளில் ஆசிரியர்களைப் பயிற்றுவிக்க தர மற்றும் அளவு மேம்பாட்டிற்கான கருத்துக்களை வழங்குவதற்காக உருவாக்கப்பட்டதாகும்.இதன் முந்தைய கலைத்திட்ட வடிவமைப்பானது 1978 இல் இதே குழுமத்தால் உருவாக்கப்பட்டது (அந்த நேரத்தில் அது ஒரு சுயாதீன அமைப்பாக இல்லாமல் ஒரு துறையாக இருந்தது). 1988 ஆம் ஆண்டில் தேசியக் கல்வியியல் ஆரய்ச்சி மற்றும் பயிற்சிக் குழுவால் தரமான ஆசிரியர் கல்விக்கான கலைத்திட்டம் உருவானது.

கட்டமைப்பின் நோக்கங்கள்
-----------------------

வரைவுக் கலைத்திட்ட வடிவமைப்பின்படி பின்வரும் இலக்குகள் நிர்ணயிக்கப்பட்டுள்ளன.

* ஆசிரியர் கல்விக்கான பாடப்பொருள் குறித்த பார்வை
* தொடக்கப்பள்ளி ஆசிரியர் கல்விக்கான கல்விசார் பகுதிகள்
* நடப்பு ஆசிரியர் கல்வித் திட்டங்களின் மாதிரி மறுவடிவமைப்பு திட்டங்கள்
* திறன்களை வெளிக்கொணரும் ஆசிரியர்களை மதிப்பீடு செய்தல்
* பணியிடைப் பயிற்சி மற்றும் தொடர்ச்சியான தொழிற்திறன் மேம்பாடு
* ஆசிரியப் பயிற்றுநர்களைத் தயார்செய்தல்.

இந்த வரைவிலிருந்து உருவாக்கப்பட்ட ஆசிரியர் கல்விக்கான தேசிய பாடத்திட்டக் கட்டமைப்பு பரணிடப்பட்டது 2019-11-01 at the வந்தவழி இயந்திரம், ஆசிரியர் கல்வியின் ஆர்வமூட்டுதலின் தேவையின் முக்கியத்துவத்தினைக் காட்டுகிறது, இது பணிமுன் பயிற்சி மற்றும் பணியிடைப் பயிற்சிக்கான ஆசிரியர் கல்வி மற்றும் ஆசிரியர் பயிற்றுநர்களைத் தயார்படுத்துதல் ஆகியவற்றை உள்ளடக்கியுள்ளது. இதன்முழு ஆவணமும் பரணிடப்பட்டது 2019-11-01 at the வந்தவழி இயந்திரம் கருத்து வரைபடமாகக் குறிப்பிடப்பட்டுள்ளது .

மேற்கோள்கள்
-----------

1. ↑  "National Portal of India". India.gov.in. 2019-10-17 அன்று பார்க்கப்பட்டது.
2. ↑  "NCTE,National Council for Teacher Education". 13 January 2010 அன்று மூலம் பரணிடப்பட்டது. 22 December 2009 அன்று பார்க்கப்பட்டது.
3. ↑  "Archived copy" (PDF). 27 September 2011 அன்று மூலம் (PDF) பரணிடப்பட்டது. 22 December 2009 அன்று பார்க்கப்பட்டது.CS1 maint: archived copy as title (link)
எக்சு-1-யீன் ஒரு குறிப்பிடத்தக்க ஆல்பா-ஒலிபீனாகும்.  
 மூலக்கூறில் உள்ள அணுக்களின் வரிசையை நீலநிற எண்கள் ஐயுபிஏசி முறையில் காட்டுகின்றன. சிவப்புக் குறியீடுகள் பிரதான சங்கிலியின் அணுக்களை பொதுப் பெயரிடும் முறையில் காட்டுகின்றன. ஆல்பா-ஒலிபீனின் இரட்டைப் பிணைப்பானது #1 மற்றும் #2 (ஐயுபிஏசி) நிலைகளுக்கு இடையில் அல்லது α மற்றும் β (பொது) கார்பன்களுக்கு இடையில் அமைந்துள்ளது.
**ஆல்பா-ஒலிபீன்கள்** *(Alpha-olefins)* என்பவை CxH2x என்ற பொது வாய்ப்பாட்டைக் கொண்ட கரிமச் சேர்மங்கள் ஆகும். ஆல்க்கீன்களான இவற்றை α-ஒலிபீன்கள் என்றும் எழுதுவர். இக்குடும்பத்தைச் சேர்ந்த சேர்மங்களில் இரட்டைப் பிணைப்பானது ஆல்பா நிலையில் அல்லது முதன்மை நிலையில் காணப்படும். இரட்டைப் பிணைப்பின் இந்த இருப்பிடம் சேர்மத்தின் வினைத்திறனை அதிகரிக்கிறது என்பதோடு பலவிதமான பயன்பாடுகளுக்கும் காரணமாகிறது.

வகைப்பாடு
---------

ஆல்பா ஒலிபீன்கள் நேரியல் ஆல்பா ஒலிபீன்கள், கிளைச்சங்கிலி ஆல்பா ஒலிபீன்கள் என்ற இரண்டு வகைகளாக வகைப்படுத்தப்படுகின்றன. சேர்மத்தின் இரண்டாவது கார்பன் (வினைலிடின்) அல்லது மூன்றாவது கார்பனுடன் கிளைச்சங்கிலி இணைப்புள்ள ஆல்பாஒலிபீன் சேர்மத்தின் வேதிப்பண்புகள் நேரியல் ஆல்பா ஒலிபீனின் வேதிப்பண்புகளிலிருந்தும் நான்காவது கார்பன் மற்றும் அதற்கடுத்த கார்பன் அணுக்களில் கிளைச்சங்கிலி ஆல்பா ஒலிபீன்களின் வேதிப்பண்புகளிலிருந்தும் குறிப்பிடத்தக்கவகையில் மாறுபடுகின்றன.

உதாரணங்கள்
----------

நேரியல் ஆல்பா ஒலிபீனுக்கு உதாரணமாக புரோப்பீன், 1-பியூட்டீன், 1-டெசீன் ஆகியனவற்றைக் கூறலாம்..
கிளைச்சங்கிலி ஆல்பாஒலிபீனுக்கு ஐசோபியூட்டைலீன் சேர்மத்தை உதாரணமாகக் கூறலாம்.

மேற்கோள்கள்
-----------

1. ↑  *Petrochemicals in Nontechnical Language*, 3rd Edition, Donald L. Burdick and William L. Leffler, ISBN 978-0-87814-798-4
**வெளிப்படையான நோய்த்தொற்று விகிதம்** *(Apparent infection rate)* என்பது ஒரு நோயின் முன்னேற்ற விகிதத்தின் மதிப்பீடாகும். இவ்விகிதம் வெவ்வேறு நேரங்களில் நோய்த்தொற்று அளவின் விகிதாச்சார நடவடிக்கைகளின் அடிப்படையில் மதிப்பிடப்படுகிறது. 

நோய்த்தொற்று அளவின் விகிதாச்சார நடவடிக்கைக்கு முதலில் நோய் பரவலின் அளவீடு தேர்ந்தெடுக்கப்படுகிறது. எடுத்துக்காட்டாக நோய்ப்பரவல் அளவு என்பது பூஞ்சை காளான் பாதித்த இலையின் பரப்பளவு அல்லது நோயால் பாதிக்கப்பட்ட தாவரங்களின் பகுதி எண்ணிக்கை விகிதம் போன்றவையாகும். நோயின் அளவுகள் பின்னர் காலப்போக்கில் எடுக்கப்படுகின்றன. ஒரு கணித மாதிரி இதற்குப் பொருத்தமாக இருக்கும். இம்மாதிரி இரண்டு அனுமானங்களை அடிப்படையாகக் கொண்டதாகும். 

* நோய்த்தொற்றின் வேகம் நோய்த்தொற்றாமல் மீதமுள்ள திசுக்களின் அளவைக் கட்டுப்படுத்துகிறது;
* அவ்வாறு கட்டுப்படுத்தப்படாவிட்டால், நோய்த்தொற்றின் அளவு அதிவேக வளர்ச்சியை வெளிப்படுத்தும்.

இங்கு ஒற்றை மாதிரி அளவுரு r மட்டும் உள்ளது, இதுவே வெளிப்படையான தொற்று விகிதமாகும். வாய்ப்பாட்டைப் பயன்படுத்தி பகுப்பாய்வு முறையில் இதை கணக்கிடலாம்.

{\displaystyle r={\frac {1}{t\_{2}-t\_{1}}}\log \_{e}\left[{\frac {x\_{2}(1-x\_{1})}{x\_{1}(1-x\_{2})}}\right]}
இதில், 

*r* என்பது வெளிப்படையான நோய்த்தொற்று விகிதம்
*t*1 என்பது முதலாவது கணக்கிடப்பட்ட காலம்
*t*2 என்பது இரண்டாவதாக கணக்கிடப்பட்ட காலம்
*x*1 முதலாவது கணக்கெடுப்பின்போது தொற்று பாதிக்கப்பட்ட பகுதியின் அளவு
*x*2 இரண்டாவது கணக்கெடுப்பின்போது தொற்று பாதிக்கப்பட்ட பகுதியின் அளவு

மேற்கோள்கள்
-----------

* Parry, David W. (1990). *Plant pathology in agriculture*. Cambridge University Press. பக். 66–67. பன்னாட்டுத் தரப்புத்தக எண்:0-521-36890-1. .
வெளிநேரத் திரிபு முப்பரிமாண ஒப்புமை. பொருள் வெளிநேரத்தின் வடிவத்தை மாற்றுகிறது. இந்த வளைந்த வடிவம் ஈர்ப்பு என விளக்கப்படுகிறது. வெள்ளைக் கோடுகள் வெளியின் வளைவைக் குறிக்காவிட்டாலும், வளைந்த வெளிநேரத்தில் உள்ள ஆள்கூற்று முறைமைகளைக் குறிக்கின்றது.
இயற்பியலில், **வெளிநேரம்** (*spacetime*) என்பது, வெளி மற்றும் நேரம் என்பவற்றை ஒரே கட்டமைப்புக்குள் கொண்டுவரும் ஒரு கணித மாதிரி ஆகும். இது வெளி-நேரத் தொடரியம் எனப்படுகின்றது. வெளிநேரம் என்பதில் வெளி (space) மூன்று பரிமாணங்களைக் கொண்டது. நேரம் இவற்றுடன் நான்காவது பரிமாணம் ஆகின்றது.

இயூக்கிளிட்டின் வெளி பற்றிய நோக்கின்படி, அண்டம் மூன்று பரிமாணங்கள் உடைய வெளியையும், ஒரு பரிமாண நேரத்தையும் கொண்டது. இவ்விரண்டையும் ஒன்றாக்கிய போது, இயற்பியலாளர்கள் பெருமளவு இயற்பியல் கோட்பாடுகளை எளிமைப் படுத்தியதுடன், அண்டத்தின் செயற்பாடு பற்றியும் சீரான முறையில் விளக்க முடிந்தது.

மரபார்ந்த விசையியலை பொறுத்தவரையில் வெளிநேர கணித மாதிரியை விட இயூக்கிளிட்டின் வெளியின் பாவனை பொருத்தமானது, ஏனெனில்,
இயூக்கிளிட்டின் வெளியானது நேரத்தை, அதன் நோக்குனரின் இயக்க நிலைக்கு சார்பில்லாமல், எல்லாவற்றிற்கும் பொருத்தமானதாகவும்(universal), ஒரு மாறிலியாகவும் கருதுகின்றது.
**காரணம்** (*Reason*) என்பது விடய தொடர்பான உணர்வை விழிப்புணர்க் கொள்திறனாகவும், ஏரணம் பிரயோகித்தலாகவும், காரணிகளை உறுதி செய்வதாகவும், செயல் வழக்கத்தை மாற்றல் அல்லது நியாயப்படுத்தலாகவும், புதிய அல்லது ஏற்கெனவே இருக்கம் தகவல் அடிப்படையில் உள்ள நிறுவன அமைப்பும் நம்பிக்கையும் ஆகும். இது மனித பண்புக்கூறு செயற்பாடுகளான மெய்யியல், அறிவியல், மொழி, கணிதம், கலை ஆகியவற்றுடன் நெருங்கிய தொடர்பு கொண்டதாகவும், மனித இயல்புப் பண்புகளாக வரையறுக்கலாம் என கருதப்படுகிறது.
காரணம் அல்லது அதன் பண்பு சிலவேளை பகுத்தறிவு என கருதப்படுகிறது.

உசாத்துணை
---------

|  |  |
| --- | --- |
| Search Wiktionary | விக்சனரியில் ***reason*** என்னும் சொல்லைப் பார்க்கவும். |

1. ↑  "So We Need Something Else for Reason to Mean", *International Journal of Philosophical Studies* 8: 3, 271 — 295.
2. ↑  Compare:
MacIntyre, Alasdair (2013). *Dependent Rational Animals: Why Human Beings Need the Virtues*. The Paul Carus Lectures. Open Court. பன்னாட்டுத் தரப்புத்தக எண்:978-0-8126-9705-6.. பார்த்த நாள்: 2014-12-01. "[…] the exercise of independent practical reasoning is one essential constituent to full human flourishing."